કોંગ્રેસના નેતા શક્તિસિંહ ગોહિલે આ અંગે વાત કરતાં કહ્યું કે, "આ બધુ ભાજપનું નાટક છે. કોંગ્રેસના કોઇ ધારાસભ્ય મહિલા મંત્રીને અડ્યા જ નથી, તો એમને અમારાથી ઇજા કેવી રીતે થઇ? બધુ સીસીટીવીમાં છે. હવે પ્રજા જ જવાબ આપશે. આ ભાજપનું છેલ્લું બજેટ અને સરકાર છે. આખો દેશ જોઇ રહ્યો છે. વિધાનસભામાં લાઇવ કવરેજ થતું હોય છે. પરંતુ ગુજરાતમાં જાણે લોકશાહી નહીં, પરંતુ સરમુખત્યારશાહી રાખી છે. કોઇ કેમેરામેન કેમેરો લઇ અંદર આવી શકતો નથી. ભાજપની સરકારમાં અંદર પાપ કરવાનું અને જનતા પાસે ખોટું બોલવાનું. અમે આખું વીડિયો સીસીટીવી કેમેરાનું રેકોર્ડિંગ કર્યું છે. આખા સીસીટીવી કેમેરામાં બળદેવજી ઠાકોર મહિલા મંત્રી બહેન પાસે ગયા જ નથી. એ બહેનને કોઇએ હાથ પણ અડાડ્યો નથી. તો આ ઘટના કેવી રીતે બની?"